ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
27 ม.ค. 2559

สรุปภาวะตลาดภาคเช้า SET แกว่งแคบหลังเปิดกระโดด – SET เปิดกระโดดกว่า 8 จุด ด้วยปัจจัยหนุนหลักจากราคาน้ำมันดิบที่ฟื้นตัวเมื่อคืน หลังผู้ผลิตทั้งในและนอกกลุ่มโอเปค เตรียมหารือเพื่อลดกำลังการผลิต อย่างไรก็ตาม ราคาน้ำมันดิบช่วงเช้า อ่อนตัวลงเล็กน้อย รวมถึงตลาดยังไม่มีปัจจัยหนุนใหม่เข้ามา ทำให้หลัง SET เปิดกระโดด ไม่ได้เคลื่อนไหวไปไหนนัก แกว่งตัวแคบๆ และยังไม่ผ่านแนวต้านเดิมที่ 1,280-1,282 จุด ทั้งนี้ SET ปิดที่ระดับ 1,281.51 จุด +13.84 จุด หรือ +1.06% ด้วยมูลค่าซื้อขายที่ระดับ 1.9 หมื่นลบ. กลุ่มหลักต่างปิดบวก โดยพลังงาน แบงก์ และ ICT +1.9%, +1.6% และ 0.8% ตามลำดับ ด้านตลาดภูมิภาคอยู่ในแดนบวก
 
กลยุทธ์ที่แนะนำ ช่วงบ่าย: คาดแกว่งแคบ หรือมีสัญญาณ Breakout ด้านใดด้านหนึ่ง จะมีทิศทางที่ชัดเจนขึ้น โดยด้านบน คือ 1,282 จุด และมีแนวต้านถัดไปอยู่ที่ 1,300 จุด ส่วนกรณีพลิกกลับลงมาต่ำกว่า 1,273 จุด จะกลับตัวลงมาหา 1,250-1,260 จุด อีกครั้ง ส่วนหากถามเรา เรามองไปในทางโอกาสฟื้นตัวต่อมากกว่า โดยประเด็นสำคัญ ติดตามประชุมเฟดคืนนี้ หากส่งสัญญาณยังไม่รีบขึ้นดอกเบี้ย จะเป็นปัจจัยหนุนตลาด กลยุทธ์ ยังเน้นเพียงการเก็งกำไรในรอบสั้นๆไปก่อน ทั้งนี้ หุ้นแนะนำตามสัญญาณเทคนิค ได้แก่ TNP (รับ 1.53 ต้าน 1.65 Cut 1.48)
 